चंडीगढ़ एयरपोर्ट पर निजी एयरक्राफ्ट के लिए जगह नहीं  
भारत और पाकिस्तान के बीच सेमीफाइनल मैच के लिए शहर आने वाले वीवीआइपी के निजी विमानों के लिए चंडीगढ़ एयरपोर्ट पर जगह नहीं है।
भारत और पाकिस्तान के बीच सेमीफाइनल मैच के लिए शहर आने वाले वीवीआइपी के निजी विमानों के लिए चंडीगढ़ एयरपोर्ट पर जगह नहीं है।  चंडीगढ़ एयरपोर्ट के सूत्रों ने कहा कि टर्मिनल पर तीन विमानों- दो एयरबस और एक छोटे एयरक्राफ्ट के पार्किंग की ही जगह है, इसलिए लगभग दर्जन भर एयरक्राफ्ट को पार्किंग देने का आग्रह नामंजूर कर दिया गया।  सूत्रों ने बताया कि जिन एयरक्राफ्ट के लिए पार्किंग सुविधा मुहैया कराने की अनुमति मांगी गई थी, उनमें रिलायंस ग्रुप के चेयरमैन मुकेश अंबानी का विमान भी है। हवाई अड्डा सूत्रों ने हालांकि विमानों के मालिकों की पहचान बताने से इनकार कर दिया।